sjávarútvegs - og landbúnaðarráðherra ( Kristján Þór Júlíusson ) ( S ) : Virðulegi forseti . Ég þakka hv. þingmanni gríðarlegt hól fyrir vel unnin störf . [ Hlátur í þingsal . ] ( IngS : Ég var bara að grínast . ) Nei , nei , þetta var háalvarleg yfirlýsing og ég þakka hana af heilum hug . Ég þakka sömuleiðis að hv. þingmaður hefur engar áhyggjur af fjármálum , hvorki landbúnaðar né sjávarútvegs , í því frumvarpi því að við erum ekki að ræða það hér heldur ástandið á loðnustofninum sem er gríðarlega mikilvægt . ( Gripið fram í . ) Við höfum verið að vinna í ráðuneyti mínu varðandi þá mikilvægu spurningu sem hv. þingmaður nefndi , samspil loftslagsbreytinga , hlýnunar sjávar og stöðu nytjastofna okkar , og höfum átt viðræður við Hafrannsóknastofnun um það . Þar er sérfræðiþekking okkar . Við stjórnmálamennirnir og embættismennirnir í mínu ráðuneyti erum bara leikmenn í því . Ég er með í undirbúningi verkefni og ætla ekkert að upplýsa hér og nú hvernig ég hyggst fara með stofnun þeirra en við þurfum að takast á við þessa spurningu og ég næ vonandi að kynna í vetur hvernig ég sé okkur takast á við hana .